Here is a page extracted from Wikipedia that may contain CSS, HTML, and a lot of unformatted text.

Title: Luis García Berlanga
Content: Luis García Berlanga (nombre artistico de Luis García-Berlanga Martí), naixito de Valencia (País Valenciano) o 12 de chunio de 1921 y muerto en Madrit (Espanya) o 13 de noviembre de 2010, estió un director cinematografico y guionista valenciano, activo en o cine espanyol dende zaguerías d'os anyos 1940 y con cuantos premios y reconoiximientos mientres a suya carrera cinematografica destacando o Premio Nacional de Cinematografía de 1981 y o Premio Prencipe d'Asturias d'as Artes de 1983.

D'entre a suya filmografía, se puet destacar cintas como Bienvenido, Mister Marshall (1953, con José Isbert y Manolo Morán), El verdugo (1963, con José Isbert, Nino Manfredi, Emma Penella, Antonio Ferrandis, Lola Gaos y José Luis López Vázquez), La escopeta nacional (1977, con Luis Escobar, José Luis López Vázquez, Amparo Soler Leal, José Sazatornil, Antonio Ferrandis y Luis Ciges), Patrimonio nacional (1981, con Luis Escobar, José Luis López Vázquez, Amparo Soler Leal, Mary Santpere y Luis Ciges), La vaquilla (1985, rodata en Sos d'o Rei Catolico, con Alfredo Landa, Guillermo Montesinos, José Sacristán y Santiago Ramos), u Todos a la cárcel (1993, con José Satazornil, Juan Luis Galiardo, José Luis López Vázquez, Agustín González, Santiago Segura y Amparo Soler Leal).

Premios 
Luis García Berlanga recibió un Premio Nacional de Cinematografía en 1981 por a suya labor cinematografica.

Vinclos externos 
  Luis García Berlanga en IMDb.

Referencias 

Directors cinematograficos d'o País Valenciano
Doctors honoris causa por a Universidat Complutense de Madrit
Guionistas d'o País Valenciano
Naixius de Valencia
Muertos en Madrit
Premio Nacional de Cinematografía
1921 (naixencias)
2010 (muertes)